দুদক সূত্র জানায়, দুদকের চার পরিচালকের তত্ত্বাবধানে চারটি পৃথক বিশেষ টিম কাজ করছে। টিমের সদস্যরা এরই মধ্যে ওইসব মাদক ব্যবসায়ীর জমি-জমা সংক্রান্ত তথ্যের জন্য বিভিন্ন সাব রেজিস্ট্রি অফিসে চিঠি পাঠিয়েছেন। একইভাবে আর্থিক তথ্য সংগ্রহে বিভিন্ন ব্যাংক, বীমা, আর্থিক প্রতিষ্ঠানসহ সংশ্লিষ্ট দপ্তরগুলোয় চিঠি পাঠিয়েছে। এছাড়া শীর্ষ মাদক ব্যবসায়ীরা যাতে দেশ ছেড়ে পালাতে না পারে সেজন্য সংশ্লিষ্ট দপ্তরগুলোয় চিঠি পাঠানো হয়েছে। ওইসব দপ্তর থেকে তথ্য-উপাত্তের ভিত্তিতে কারও অবৈধ সম্পদের তথ্য পাওয়া গেলে সংশ্লিষ্টদের সম্পদের হিসাব চেয়ে নোটিশ দেওয়া হবে।